ลากคอ3โจ๋แสบ
ยิงดับลูกชายหมวดปส. โบ้ยส่ง-อ้างป้องกันตัว,รวบแล้ว 3 โจ๋ ยิงลูกชายตำรวจ ปส.ดับหน้าร้านเกมในวันเกิด หลังตำรวจ สน.ประชาชื่น ซักข้อมูล กอล์ฟ ท่าไม้ ที่กลุ่มโจ๋ห้าวมาถามหา จนรู้ว่าเป็นฝีมือคู่อริจากเมืองนนท์ ข้ามถิ่นตามมายิงผิดตัว ขณะที่มือปืนอ้างเห็นผู้ตายทำท่าชักปืนเลยจำเป็นต้องยิงก่อน,จับทันควัน 3 โจ๋ห้าวยิงลูกตำรวจ ปส. เมื่อเวลา 11.30 น. วันที่ 21 ม.ค. ที่กองบัญชาการตำรวจนครบาล (บช.น.) พล.ต.ท.ศรีวราห์ รังสิพราหมณกุล ผบช.น. พล.ต.ต.สมบัติ มิลินทจินดา ผบก.สส. แถลงข่าว พ.ต.อ.ธนันท์ธร รัตนสิทธิภาคย์ ผกก.สน.ประชาชื่น พ.ต.ท.ธนิศร บุญแม้น รอง ผกก.สส.สน.ประชาชื่น จับกุมนายปันณธร หรือโก้ เสประโคน อายุ 18 ปี อยู่บ้านเลขที่ 62 หมู่ 2 ต.อีสานเขต อ.เฉลิมเกียรติ จ.บุรีรัมย์ นายวุฒิกร หรือตูน เทศะแพทย์ อายุ 18 ปี อยู่บ้านเลขที่ 30 ซอยประชานิเวศน์ 3 ต.ท่าทราย อ.เมืองนนทบุรี และนายโป้ง (นามสมมติ) อายุ 17 ปี ข้อหาร่วมกันฆ่าผู้อื่น มีอาวุธปืนเครื่องกระสุนปืนไว้ในครอบครองโดยไม่ได้รับอนุญาต พร้อมของกลางรถ จยย.ฮอนด้า รุ่นซูมเมอร์เอ็กซ์ สีเหลือง ทะเบียน 1 กต 600 กรุงเทพมหานคร,พล.ต.ท.ศรีวราห์กล่าวว่า เมื่อเวลา 23.15 น. วันที่ 19 ม.ค. มีคนร้ายใช้ปืนยิงนายณัฐชา หรือตั๋ง ทองมี อายุ 21 ปี ลูกชาย ร.ต.ท.ประชา ทองมี ตำรวจสังกัด บช.ปส. กระสุนเข้าหลังศีรษะและแผ่นหลังอย่างละ 1 นัดเสียชีวิต เหตุเกิดหน้าอาคารพาณิชย์เปิดเป็นร้านเกมและห้องซ้อมดนตรี ตลาดประชานิเวศน์ 1 แขวงลาดยาว เขตจตุจักร จากการสอบสวนทราบว่า วันที่ 19 ม.ค. ตรงกับวันเกิดนายณัฐชา ผู้ตายออกจากบ้านนัดกับแฟนมาเอาของขวัญที่ร้านเกมที่มักไปนั่งอยู่เป็นประจำ ต่อมาเวลา 4 ทุ่มกว่า มีวัยรุ่น 3 คน ขี่รถ จยย.ฮอนด้า ซูมเมอร์เอ็กซ์ ไม่ติดแผ่นป้ายทะเบียนจอดหน้าร้าน คนขี่สวมหมวก กันน็อกเต็มใบ คนนั่งกลางไม่ใส่หมวก และคนซ้อนท้ายสวมหมวกแก๊ป เข้ามาถามเพื่อนนายณัฐชาว่ารู้จัก กอล์ฟ ท่าไม้ หรือไม่ จากนั้นขี่รถออกไป ประมาณ 1 ชม.ทั้งหมดขี่รถย้อนกลับมาถามคำถามเดิมกับเพื่อนและนายณัฐชาขณะเดินออกจากร้านเกมเพื่อไปหาอะไรกิน โดยคนนั่งกลางชักปืนยิงนายณัฐชา 2 นัด แล้วหลบหนีไป ต่อมา พ.ต.ท.สมใจ เมฆหมอก สว.สส. พ.ต.ท.คณิณ ค้ำคูณ สว.สส.สน.ประชาชื่น ติดตามนายกอล์ฟ ท่าไม้ อายุ 20 ปี มาสอบถามข้อมูลจนกระทั่งทราบรายละเอียดกลุ่มผู้ต้องหาที่มาถามหา และติดตามจับกุมทั้งหมดได้ที่ปลายซอยงามวงศ์วาน 18 ต.บางเขน อ.เมืองนนทบุรี ตอนค่ำวันที่ 20 ม.ค.58,จากการสอบสวนทั้ง 3 คน ให้การรับสารภาพว่าเป็นการยิงผิดตัว โดยนายปันณธรผู้ต้องหาที่เป็นคนลั่นไกกล่าวว่า ก่อนเกิดเหตุ ตนกับเพื่อนขี่รถ จยย.ไปตามหานายกอล์ฟ ท่าไม้ คู่อริที่เคยทะเลาะวิวาทกันที่ จ.นนทบุรี จึงตามล่านายกอล์ฟ โดยให้นายวุฒิกรไปยืม จยย.เพื่อน และรับหน้าที่เป็นคนขี่ นายโป้งซ้อนท้าย ส่วนตนนั่งกลาง จากนั้นขี่ไปที่บ้านนายกอล์ฟในตลาดประชานิเวศน์ ไปเจอแม่นายกอล์ฟบอกว่า นายกอล์ฟนั่งเล่นเกมอยู่ในร้านเกิดเหตุ จึงขี่รถตามหา พบกลุ่มผู้ตายที่ร้าน พอเข้าไปถามนายณัฐชาทำท่าเหมือนจะชักปืน เลยจำเป็นต้องยิงใส่เพื่อป้องกันตัว สำหรับปืนที่ใช้ก่อเหตุนั้น ติดต่อซื้อทางอินเตอร์เน็ต
รวบแล้ว 3 โจ๋ ยิงลูกชายตำรวจ ปส.ดับหน้าร้านเกมในวันเกิด หลังตำรวจ สน.ประชาชื่น ซักข้อมูล กอล์ฟ ท่าไม้ ที่กลุ่มโจ๋ห้าวมาถามหา จนรู้ว่าเป็นฝีมือคู่อริจากเมืองนนท์ ข้ามถิ่นตามมายิงผิดตัว
ข่าวหน้า1,3 โจ๋ ยิงลูกชายตำรวจ,ยิงลูกตำรวจ,ยิงผิดตัว,จับกุม,ปันณธร เสประโคน,วุฒิกร เทศะแพทย์,ณัฐชา ทองมี,ประชานิเวศน์ 1,กอล์ฟ ท่าไม้